Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,        
Nr. 22/ 97/ 02.03.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind înălţarea de biserici pentru comunităţile româneşti din străinătate, cu care comisia noastră a fost sesizată în fond cu adresa Biroului Permanent nr.Pl.x.75 din 11 februarie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    
Nr. 22/ 97/ 02.03.2009


RAPORT

asupra propunerii legislative privind înălţarea de biserici 

pentru comunităţile româneşti din străinătate
Cu adresa nr.Pl.x. 75 din 11 februarie 2009, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind înălţarea de biserici pentru comunităţile româneşti din străinătate.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, trimis cu adresa nr.884/24.07.2008.
Prezentul proiect de Lege are ca obiect de reglementare sprijinul financiar pentru înălţarea de biserici pentru comunităţile româneşti din străinătate
În urma analizei propunerii legislative de către membrii comisiei, aceştia au hotărât respingerea, deoarece:
Anterior s-au mai primit spre avizare două propuneri legislative de la Secretarul General al Guvernului, prima înregistrată sub B738/13 februarie 2007, având ca obiect de reglementare sprijinul financiar pentru înălţarea de biserici, pentru care Consiliul Legislativ a emis avizul nr.195 din 19 februarie 2007, cu observaţii şi propuneri şi a doua propunere legislativă înregistrată cu nr.B742/13 februarie 2007, având ca obiect de reglementare înălţarea unor biserici ortodoxe şi greco-catolice pentru comunităţile româneşti aflate în jurul graniţelor României, pentru care Consiliul Legislativ a emis avizul nr.197 din 19 februarie 2007, cu observaţii şi propuneri.
Precizăm că ambele propuneri legislative au fost respinse definitiv de Camera Deputaţilor, prima în şedinţa din data de 28 iunie 2007, iar cea de a doua în şedinţa din data de 11 decembrie 2007.
Semnalăm că prezenta propunere legislativă are implicaţii asupra bugetului de stat, devenind aplicabile dispoziţiile art.111 alin.(1) teza a doua din Constituţia României, republicată şi art. 15 din Legea nr.500/2002 privind finanţele publice, cu modificările ulterioare.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Adrian Lemeni, Secretar de Stat al Ministerului Culturii, Cultelor şi Patrimoniului Naţional şi doamna Radu Ana, Director în cadrul în Ministerul Finanţelor Publice.

La lucrările comisiei au participat 27 deputaţi, din totalul de 31 membri ai comisiei.

Raportul comisiei a fost respins cu unanimitate de voturi. 
Propunerea legislativă a fost respinsă de Senat în şedinţa din data de 4 februarie 2009 în calitate de primă Cameră sesizată.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii propunerii legislative privind înălţarea de biserici pentru comunităţile româneşti din străinătate în şedinţa din data de 25 februarie 2009, comisia propune Plenului Camerei Deputaţilor adoptarea proiectului de Lege în forma adoptată de Senat.
	PREŞEDINTE,

 Viorel Ştefan
	SECRETAR,

Iuliu Nosa


Consilier parlamentar:
   Luminiţa Ghiorghiu    

